stanford-oval/wikipedia huggingface dataset:
משפט קניג (תורת הקבוצות)
הוכחה

תהי  \textstyle f:\sum _{i\in I}B_{i}\rightarrow \prod _{i\in I}C_{i} פונקציה, ונניח כי  |B_{i}|<|C_{i}|, לכל i. נראה כי הפונקציה הזו איננה על.
לכל  i\in I, נגדיר את הפונקציה fi על ידי צימצום הפונקציה f לקבוצה Bi בקלט וצמצום הפלט רק לקואורדינטה ה-i שלו. אם נחשוב על איברי המכפלה כפונקציות עם קלט ב-  I, אז  f_{i}(x)=f(x)(i) עבור  x\in B_{i}. הפונקציה הזו,  f_{i}:B_{i}\rightarrow C_{i}, לא תהיה על בגלל שמתקיים  |B_{i}|<|C_{i}|. לכן, ניתן לבחור  c_{i}\in C_{i} שאינו בתמונה של fi.
נטען כי האיבר  c=\langle c_{i}|i\in I\rangle \in \prod C_{i} לא נמצא בתמונת f, ובכך נסיים את ההוכחה. אחרת, היה לו מקור,  b\in B_{i},\,i\in I. אבל אז, הקואורדינטה ה-i של c, הייתה נמצאת בתמונה של fi, וזו סתירה לצורה בה בחרנו את c.
השימוש באקסיומת הבחירה נעשה בשלב האחרון, בו טענו כי c קיים (או באופן שקול, כאשר בחרנו לכל i את ci). ללא אקסיומת הבחירה קיים אוסף של קבוצות לא ריקות שמכפלתו ריקה. אוסף זה יסתור את משפט קניג באופן טריוויאלי.
ראו גם

מונחים בתורת הקבוצות
מרחב וקטורי טופולוגי

במתמטיקה מרחב וקטורי טופולוגי (במקורות מסוימים קרוי גם מרחב טופולוגי ליניארי) הוא קבוצה אשר מהווה מרחב וקטורי מעל המספרים הממשיים או המרוכבים וכן מוגדרת עליה טופולוגיה עבורה פעולת החיבור וכפל בסקלר מהוות פונקציות רציפות. כל מרחב הילברט ומרחב בנך הם מרחבים וקטוריים טופולוגיים עם הטופולוגיה המושרית מהנורמה.
למרחבים מסוג זה יש חשיבות רבה בתחום האנליזה הפונקציונלית והם מאפשרים לחקור מקרים של התכנסות ורציפות על מרחבי פונקציות ללא שימוש במטריקה או בנורמה.
בערך זה נסמן ב- V מרחב וקטורי טופולוגי כלשהו.  \mathbb {K}  יהיה השדה מעליו פועל  V כאשר  \mathbb {K} =\mathbb {R}  (שדה הממשיים) או  \mathbb {K} =\mathbb {C}  (שדה המרוכבים).  {\mathcal {T}} תהיה הטופולוגיה על  V. עבור קבוצות  A,B\subseteq V,  v\in V ו- \alpha \in \mathbb {K}  נסמן:
A+B:=\left\{a+b\mid a\in A,b\in B\right\}
v+A=A+v:=\left\{a+v\mid a\in A\right\}
\alpha A:=\left\{\alpha a\mid a\in A\right\}
מבוא ומוטיבציה

עבור מרחבים מתמטיים מסוימים ניתן להגדיר באופן סטנדרטי מטריקה המציינת מרחק בין כל שני אובייקטים באותו מרחב. במקרים שבהם מטריקה כזאת אינה קיימת, תחום הטופולוגיה מאפשר להגדיר מונחים מופשטים כגון "קרוב" ו"רחוק" מבלי לציין מרחק ספציפי בין שני אובייקטים.
באופן זהה, פונקציית נורמה במרחב וקטורי מאפשרת לציין את ה"אורך" של וקטור מסוים במרחב, ונגזרת מכך מטריקה המוגדרת על-ידי המרחק של הפרש וקטורים. עבור מרחבים וקטוריים שאינם בעלי נורמה, מרחב וקטורי טופולוגי מאפשר להגדיר באופן ברור מונחים כגון "התכנסות" ו"רציפות" במרחב זה ללא שימוש בנורמה.
יתרה מכך, מרחבים נורמיים הם בהכרח קמורים וחסומים מקומית, בעוד שמרחבים וקטוריים טופולוגיים כלליים אינם בהכרח קמורים או חסומים מקומית. עובדה זו מאפשרת לחקור מרחבים וקטוריים בעלי גאומטריה שונה מהגאומטריה המושרית על ידי נורמה.
הגדרה מתמטית

מרחב וקטורי  V מעל שדה  \mathbb {K}  ובעל טופולוגיה  {\mathcal {T}} יקרא מרחב וקטורי טופולוגי אם ורק אם:
פונקציית החיבור  +:V\times V\to V היא פונקציה רציפה.
פונקציית הכפל בסקלר  \cdot :\mathbb {K} \times V\to V היא פונקציה רציפה.
הקבוצה  \{0\} היא קבוצה סגורה (כלומר  V\backslash \{0\} היא קבוצה פתוחה).
הרציפות בתנאים 1 ו-2 היא רציפות בין מרחבי המכפלה  V\times V ו- \mathbb {K} \times V לבין המרחב  V, כאשר הטופולוגיה על  \mathbb {K}  היא הטופולוגיה נפרשת על ידי כדורים פתוחים.
מקורות מסוימים אינם כוללים את תנאי 3 בהגדרה זו. ניתן להוכיח שבהינתן תנאים 1 ו-2, תנאי 3 שקול לכך שהמרחב הוא מרחב האוסדורף.
שימור תחת הזזה והרחבה

עבור כל קבוצה פתוחה  U\subseteq V:
לכל  v\in V הקבוצה  U+v פתוחה.
לכל  0\neq \alpha \in \mathbb {K}  הקבוצה  \alpha U פתוחה.
כלומר, קבוצות פתוחות נשמרות תחת הזזה והרחבה. תכונות אלו מתקיימות אף עבור קבוצות סגורות.
מעבר לכך:
עבור קבוצה פתוחה  U\subseteq V וקבוצה  A\subseteq V כלשהי (לאו דווקא פתוחה), הקבוצה  U+A פתוחה.
עבור קבוצה סגורה  C\subseteq V וקבוצה קומפקטית  K\subset V, הקבוצה  C+K סגורה.
מונחים מרכזיים > בסיס מקומי

קבוצה  {\mathcal {B}}\subseteq {\mathcal {T}} תקרא בסיס מקומי של  v\in V אם ורק אם:
כל איברי  {\mathcal {B}} מכילים את  v (כלומר, לכל  U\in {\mathcal {B}} מתקיים  v\in U)
כל סביבה פתוחה של  v מכילה איבר כלשהו מ- {\mathcal {B}} (כלומר, לכל קבוצה פתוחה  U\in {\mathcal {T}} כך ש- v\in U קיימת קבוצה פתוחה  B\in {\mathcal {B}} כך ש- B\subseteq U)
ניתן להראות כי אם  {\mathcal {B}} בסיס מקומי של  0 ו- v\in V, אז  {\mathcal {B}}+v=\left\{B+v\mid B\in {\mathcal {B}}\right\} הוא בסיס מקומי של  v.
מונחים מרכזיים > קבוצה מאוזנת וקבוצה סימטרית

קבוצה  B\subseteq V תקרא קבוצה מאוזנת אם ורק אם לכל  v\in B ולכל  \alpha \in \mathbb {K}  כך ש- |\alpha |\leq 1 מתקיים  \alpha v\in B.
קבוצה  S\subseteq V תקרא קבוצה סימטרית אם ורק אם לכל  v\in B מתקיים  -v\in B.
כאשר  \mathbb {K}  הוא שדה הממשיים, קבוצה מאוזנת היא קבוצה סגורה לפעולת כיווץ (הכפלה בסקלר חיובי קטן מ- 1) או היפוך כיוון (הכפלה ב- -1). כאשר  \mathbb {K}  הוא שדה המרוכבים, קבוצה מאוזנת סגורה בשני מובנים אלו וגם לסיבוב בשדה המרוכבים (הכפלה בסקלר מהצורה  e^{i\theta } כאשר  \theta  ממשי).
ניתן לראות כי כל קבוצה מאוזנת היא קבוצה סימטרית. קבוצות מאוזנות או סימטריות אינן בהכרח פתוחות או סגורות.
עבור קבוצה  A\subseteq V כלשהי ניתן להגדיר:
\operatorname {Bal} (A):=\bigcup _{\alpha \in \mathbb {K} ,|\alpha |\leq 1}{\alpha A}
\operatorname {Sym} (A):=A\cup (-A)
הקבוצה  \operatorname {Bal} (A) היא קבוצה מאוזנת והיא הקבוצה המאוזנת המינימלית המכילה את  A. באופן זהה, הקבוצה  \operatorname {Sym} (A) היא קבוצה סימטרית והיא הקבוצה הסימטרית המינימלית המכילה את  A.
לכל מרחב וקטורי טופולוגי קיים בסיס מקומי של  0 הבנוי מקבוצות מאוזנות בלבד.
מונחים מרכזיים > קבוצה חסומה

קבוצה  B\subseteq V תקרא קבוצה חסומה אם ורק אם לכל  U סביבה פתוחה של  0 קיים  0<\rho \in \mathbb {R}  כך ש- B\subseteq \rho U.
ניתן להוכיח כי כל קבוצה קומפקטית היא גם חסומה. ההפך לא בהכרח נכון.
מונחים מרכזיים > קבוצה בולעת

קבוצה  B\subseteq V תקרא קבוצה בולעת אם ורק אם לכל  v\in V קיים  r>0 כך שלכל  c\in \mathbb {K}  עבורו  |c|<r מתקיים  cv\in B.
בגלל שפעולת הכפל בסקלר היא פעולה רציפה במרחבים וקטוריים טופולוגיים, ניתן להוכיח כי כל סביב פתוחה של הראשית היא בהכרח קבוצה בולעת.
מקרים פרטיים > מרחב מטריזבילי

מרחב וקטורי טופולוגי יקרא מרחב מטריזבילי (metrizable) אם ורק אם קיימת מטריקה כלשהי  d על המרחב  V כך שהטופולוגיה  {\mathcal {T}} נפרשת על ידי קבוצת הכדורים הפתוחים לפי  d. מטריקה זו תהיה אינווריאנטית תחת הזזה. כלומר, לכל  x,y,z\in V מתקיים  d(x+z,y+z)=d(x,y).
ניתן להוכיח עבור מרחב וקטורי טופולוגי כלשהו כי אם ל- 0 קיים בסיס מקומי בן-מנייה אז המרחב מטריזבילי. ההפך אינו בהכרח נכון.
בניגוד למרחב נורמי שבו כל כדור פתוח הוא בהכרח קמור, עבור מרחב מטריזבילי עם מטריקה כלשהי שאינה נגזרת מנורמה, ייתכן והכדורים הפתוחים אינם קמורים.
מקרים פרטיים > מרחב קמור מקומית

מרחב וקטורי טופולוגי יקרא מרחב קמור מקומית אם ורק אם קיים ל- 0 בסיס מקומי המורכב מקבוצות פתוחות וקמורות. מאחר שהבסיס נשמר תחת הזזה, אם קיים בסיס כזה, ניתן ליצור בסיס דומה סביב כל וקטור במרחב. כל מרחב וקטורי טופולוגי הנוצר נורמה הוא בהכרח קמור מקומית.
למרחבים קמורים מקומית חשיבות רבה באנליזה פונקציונלית. ראשית, ניתן להוכיח שכל מרחב מסוג זה ניתן לבנייה על-פי משפחה מפרידה של נורמות למחצה (seminorms). כלומר, בהינתן קבוצה של נורמות למחצה  {\mathcal {P}} כך שלכל  0\neq v\in V קיים  p\in {\mathcal {P}} כך ש- p(v)\neq 0.
מרחבים קמורים מקומית מקיימים גרסה מוכללת של משפט האן-בנך. כמו כן, אם המרחב קמור מקומית ומטריזבילי, ניתן להוכיח כל הכדורים הפתוחים לפי המטריקה המשרה קמורים.
מקרים פרטיים > מרחב חסום מקומית

מרחב וקטורי טופולוגי יקרא חסום מקומית אם ורק אם קיימת ל- 0 סביבה פתוחה כלשהי שהסגור שלה חסום. ניתן להוכיח כי כל מרחב חסום מקומית הוא מטריזבילי.
מקרים פרטיים > מרחב קומפקטי מקומי

מרחב וקטורי טופולוגי יקרא קומפקטי מקומית אם ורק אם קיימת ל- 0 סביבה סגורה וקומפקטית. ניתן להוכיח כי מרחב הוא קומפקטי מקומי אם ורק אם הוא מממד סופי.
מקרים פרטיים > מרחב F ומרחב פרשה

מרחב וקטורי טופולוגי יקרא מרחב F אם הוא מטריזבילי ושלם, כלומר שכל סדרת קושי בו מתכנסת. אם בנוסף המרחב קמור מקומית הוא ייקרא מרחב פרשה (אין להתבלבל עם מרחב פרשה-אוריסון).
מרחבי פרשה נחשבים לגרסה חלשה יותר של מרחבי בנך וניתן להשתמש בהם במקרים שבהם לא ניתן להגדיר נורמה על המרחב.
מקרים פרטיים > מרחב נורמבילי

מרחב וקטורי טופולוגי יקרא מרחב נורמבילי (normable) אם ורק אם ניתן להגדיר נורמה על המרחב כך שהטופולוגיה נוצרת על-ידי בסיס של כדורים פתוחים לפי נורמה זו. כל מרחב נורמי לרבות מרחבי הילברט ובנך הוא מרחב נורמבילי.
ניתן להוכיח כי מרחב וקטורי טופולוגי כללי הוא מרחב נורמבילי אם ורק אם הוא קמור מקומית וחסום מקומית.
דוגמאות

כל מרחב נורמי, ובפרט מרחב הילבט ומרחב בנך, הוא מרחב וקטורי טופולוגי.
מרחב וקטורי עם הטופולוגיה הטריוואלית הוא מרחב וקטורי טופולוגי.
מרחב הפונקציות המדידות על הקטע  [0,1] עם הטופולוגיה הנגזרת מהמטריקה  d(f,g)=\int _{0}^{1}{{\frac {|f(x)-g(x)|}{1+|f(x)-g(x)|}}dx}, הוא מרחב טופולוגי מטריזבלי שאינו קמור מקומית ועל כן איננו נורבילי.
כל מרחב Lp עם המטריקה  d(f,g)=\lVert f-g\rVert _{p}^{p} הוא מרחב פרשה שאיננו מרחב בנך, בניגוד לשימוש הסטנדרטי בנורמה  \lVert f\rVert _{p} על מרחבי Lp. ניתן להשתמש בצורה זו של המרחב במקרים בהם נדרש לבצע פעולות גזירה על תוצאת המטריקה.
כל מרחב מכפלה קרטזית על מרחבים וקטורים טופולוגיים הוא מרחב וקטורי טופולוגי עם טופולוגיית המכפלה.
הערות שוליים

↑  Gabriel Nagy, Topological Vector Spaces I: Basic Theory, Kensas State University, ‏2007-10-16 (באנגלית)
↑  Eric W. Weisstein, Topological Vector Space, mathworld.wolfram.com (באנגלית)
↑  Raz Kupferman, Topological vector spaces, האוניברסיטה העברית בירושלים, ‏2014-09-29 (באנגלית)
↑  Hahn-Banach theorem in nLab, ncatlab.org (באנגלית)
↑  שמות התואר "וקטורי",  "טופולוגי" ו"ממשי" מושמטים בדרך כלל משם המחלקה.
↑  במרחבי הפונקציות בדוגמאות, ניתן להחליף את  \mathbb {R}  ביריעה חלקה כלשהיא ואת מעגל היחידה  S^{1}  ביריעה חלקה קומפקטית כלשהיא.
| --- | --- |
בקרת זהויות :  NLI: 987007529340705171  BnF: cb119470847 (data)  GND: 4122383-4  LCCN: sh85077185  NDL: 00570682
דיוויזיית השדה השלישית של הלופטוואפה

|  פרטים |
| --- | --- |
 מדינה:  גרמניה הנאצית גרמניה הנאצית
 שיוך:   ורמאכט
 סוג:  חיל רגלים
 אירועים ותאריכים
 תקופת הפעילות:  25 בספטמבר 1942 – ינואר 1944 (כשנה)
 מלחמות:  מלחמת העולם השנייה
 פיקוד
 מפקדים:  ראו בהמשך
 
דיוויזיית השדה של הלופטוואפה ה-3 (בגרמנית: 3. Luftwaffen-Feld-Division), הייתה דיוויזיה של הוורמכאט במהלך מלחמת העולם השנייה. הדיוויזיה הוקמה תוך שימוש בצוות קרקע עודף של הלופטוואפה ושירתה בחזית המזרחית מסוף 1942 עד תחילת 1944, אז פורקה הדיוויזיה.
היסטוריה

דיוויזיית השדה השלישית של הלופטוואפה, אחת ממספר דיוויזיות שדה של הלופטוואפה (חיל האוויר הגרמני), הוקמה באמצע שנת 1942 באזור תמרון הכוחות של גרוס-בורן, בפיקודו של גנרל-מיור רוברט פיסטוריוס. הדיוויזיה נועדה לשרת כחי"ר, ולוחמיה נמשכו ברובם מצוות הקרקע העודף של הלופטוואפה.
לקראת סוף 1942 הוקצתה הדיוויזיה לקבוצת ארמיות מרכז בחזית המזרחית ונלחמה בקרבות בנוול מנובמבר 1942 עד אוקטובר 1943. בנובמבר 1943 הועברה האחריות על הדיוויזיה לידי הצבא ושמה שונה לדיוויזיית השדה השלישית (L). מאוחר יותר באותו חודש, היא השתתפה בפעולות בוויטבסק נגד הצבא הסובייטי ונשארה בחזית עד ינואר 1944. זמן קצר לאחר מכן, לאחר שספגה אבדות כבדות בלחימה בוויטבסק, פורקה הדיוויזיה. לוחמי הדיוויזיה ששרדו נקלטו על ידי דיוויזיות השדה של הלופטוואפה ה-4 וה-6.
מפקדים

רוברט פיסטוריוס (ספטמבר 1942 – ינואר 1944)
הערות שוליים

| גרמניה הנאצית דיוויזיות הוורמאכט ורמאכט |
| --- | --- | --- |
| דיוויזיות חי"ר | 1 • 2 • 3 • 4 • 5 • 6 • 7 • 8 • 9 • 10 • 11 • 12 • 13 • 14 • 15 • 16 • 17 • 18 • 19 • 20 • 21 • 22 • 23 • 24 • 25 • 26 • 27 • 28 • 29 • 30 • 31 • 32 • 33 • 34 • 35 • 36 • 38 • 39 • 44 • 45 • 46 • 47 • 48 • 49 • 50 • 52 • 56 • 57 • 58 • 59 • 60 • 61 • 62 • 64 • 65 • 68 • 71 • 72 • 73 • 75 • 76 • 78 • 79 • 81 • 82 • 83 • 84 • 85 • 86 • 87 • 88 • 89 • 90 • 91 • 92 • 93 • 94 • 95 • 96 • 97 • 98 • 99 • 100 • 101 • 102 • 111 • 112 • 113 • 121 • 122 • 123 • 125 • 126 • 129 • 131 • 132 • 134 • 137 • 141 • 148 • מילואים 148 • 151 • 153 • מילואים 153 • 157 • 158 • 161 • 162 • טורקסטנית 162 • 163 • 164 • 167 • 168 • 169 • 170 • 176 • 177 • 179 • 180 • 182 • 183 • 187 • 189 • 193 • 196 • 197 • 198 • 203 • 205 • 206 • 207 • 208 • 209 • 211 • 212 • 213 • 214 • 215 • 216 • 217 • 218 • 221 • 223 • 225 • 227 • 228 • 232 • 239 • 240 • 242 • 243 • 244 • 246 • 250 • 251 • 252 • 253 • 254 • 255 • 256 • 257 • 258 • 260 • 262 • 263 • 267 • 268 • 269 • 272 • 275 • 276 • 277 • 282 • 286 • 290 • 291 • 292 • 293 • 294 • 295 • 296 • 297 • 298 • 299 • 300 • 301 • 302 • 303 • 305 • 306 • 319 • 320 • 326 • 327 • 329 • 332 • 333 • 334 • 335 • 336 • 337 • 339 • 340 • 342 • 344 • 345 • 346 • 347 • 352 • 353 • 355 • 356 • 357 • 359 • 362 • 363 • 370 • 371 • 376 • 383 • 384 • 385 • 387 • 389 • 390 • 404 • 462 • 463 • 490 • 526 • 554 • 604 • 707 • 708 • 709 • 710 • 711 • 712 • 714 • 715 • 716 • 717 • 718 • 719 • 999 |  |
| דיוויזיות חי"ר הרריות | 1 • 2 • 3 • 4 • 5 • 6 • 7 • 8 • 9 • 157 • 188 • סקי 1 |  |
| דיוויזיות חי"ר גרנדיר | 6 • 31 • 36 • 45 • 78 • 153 • 552 • 553 • 560 • 561 |  |
| דיוויזיות חי"ר פולקסגרנדיר | 6 • 9 • 12 • 16 • 18 • 19 • 22 • 26 • 31 • 36 •  46 • 47 • 61 • 62 • 167 • 183 • 211 • 212 • 246 • 256 • 257 • 272 • 276 • 277 • 320 • 326 • 337 • 340 • 347 • 352 • 363 • 462 • 553 • 560 • 561 • 564 • 565 • 566 • 568 • 570 • 571 • 572 • 573 • 574 • 575 • 577 • 578 • 579 • 580 • 581 • 582 • 583 • 586 • 587 • 588 • 708 |  |
| דיוויזיות חי"ר פאנצרגרנדיר | 3 • 10 • 15 • 16 • 18 • 20 • 25 • 29 • 60 • 90 • 233 • גרוסדויטשלנד |  |
| דיוויזיות שריון | 1 • 2 • 3 • 4 • 5 • 6 • 7 • 8 • 9 • 10 • 11 • 12 • 13 • 14 • 15 • 16 • 17 • 18 • 19 • 20 • 21 • 22 • 23 • 24 • 25 • 26 • 27 • 116 • 178 • 232 • 233 • הולשטיין • טטרה • להר • פלדהרנהאלה • פלדהרנהאלה 2 • קורמארק • קלאוזביץ |  |
| דיוויזיות שריון מילואים | 155 • 179 • 233 |  |
| דיוויזיות שריון מוצנחות | 1 • 2 |  |
| דיוויזיות צנחנים | 1 • 2 • 3 • 4 • 5 • 6 • 7 • 8 • 9 • 10 |  |
| דיוויזיות יגר | 5 • 8 • 28 • 42 • 97 • 100 • 101 • 114 • 117 • 118 |  |
| דיוויזיות אבטחה | 52 • 203 • 207 • 213 • 221 • 286 • 390 |  |
| דיוויזיות השדה של הלופטוואפה | 3 • 4 • 6 • 7 • 9 • 10 • 12 • 13 • 16 • 20 • 21 |  |
| דיוויזיות פרשים | 1 |  |
| דיוויזיות נ"מ | 9 • 19 |  |
| דיוויזיות ארטילריה | 18 |  |
| דיוויזיות אימונים | 286 • 404 |  |
נוקו נוקו

| --- | --- |
 
נוקו נוקו
 סוגה:  אנימה, פנטזיה

 מאנגה: Bannō Bunka Nekomusume
 יוצר:  יוזו טאקדה
 מאייר:  יוזו טאקדה
 קהל יעד:  סיינן
 תקופת הפרסום המקורית:  – דצמבר 1997
 מספר הכרכים שהתפרסמו:  1

 OVA
 במאי:  יוג'י מוריאמה
 סטודיו:  Fantasia
 מספר הפרקים ששודרו:  6
 תקופת שידור מקורית:  1992

 אנימה
 במאי:  יושיטאקה פיוג'מוטו
 אולפני אנימציה:  Ashi Productions
 רשת שידור:  Cartoon Network (ארצות הברית)
 תקופת שידור מקורית:  7 בינואר 1998 – 25 במרץ 1998
 מספר הפרקים:  14

 OVA: All Purpose Cultural Cat Girl Nuku Nuku Dash
 במאי:  יושיטאקה פוג'ימוטו
 סטודיו:  Ashi Productions
 מספר הפרקים ששודרו:  12
 תקופת שידור מקורית:  1998
נוקו נוקו (יפנית: 万能文化猫娘, אנגלית: All Purpose Cultural Cat Girl Nuku Nuku) היא סדרת אנימה שהופקה ב-1998.
הסדרות השונות משודרות בישראל בערוץ האנימה.
בכל סדרות נוקו נוקו דובבה נוקו נוקו על ידי מגומי האיאשיבארה.
תקציר העלילה

נוקו נוקו היא נערה רובוטית עם מוח של חתול, שאותה יצר אותה המדען קיוסאקו, שאשתו עובדת בחברה לייצור טכנולוגיה מתקדמת. החברה מפתחת מוצרים רבים ועורכת ניסויים בפומבי. כאשר הניסויים יוצאים מכלל שליטה (כך קורה תמיד) נחלצת נוקו נוקו לעזרת חבריה ומגנה עליהם. קיוסאקו שולח את נוקו נוקו ללמוד בבית ספר תיכון, והדבר מאתגר את נוקו נוקו, שאינה יודעת איך צריכה נערה בגילה להתנהג- עליה להסתגל לחיים האנושיים ולהסתיר את זהותה הסודית, היותה רובוטית-חתולה.
נוקו נוקו דאש

לאחר הוצאת ה-OVA המקורית של הסדרה "נוקו נוקו" והפקת סדרת טלוויזיה בת 13 פרקים, הופקה סדרת OVA נוספת בת 12 פרקים המציגה את הסיפור מזווית אחרת.
הסדרה 'נוקו נוקו דאש' היא סדרת דרמה-אקשן עם נגיעות של אצ'י. הסדרה מספרת את סיפורו של ריונוסקה, נער בן 14 אשר מתאהב בנערה מבוגרת ממנו בשם נוקו נוקו אשר גרה איתו בבית. במקביל מופיעה בעיר גיבורת על יפהפייה וסקסית אשר דומה להפליא לנוקו נוקו. ריונוסקה מנסה לגלות מי היא אותה גיבורה מסתורית.
הקונספטים של הסדרות דומים אבל נעשו מספר שינויים מהותיים, ביניהם:
שיערה של נוקו נוקו הפך מורוד לירוק.
אופייה של נוקו נוקו השתנה לגמרי. מנערה היפראקטיבית, מפוזרת ושכחנית היא נעשתה לעדינת הליכות, תמימה ומהורהרת. בנוסף, זכרונותיה נמחקו ובמהלך הסדרה היא מחפשת את זהותה האבודה.
ריונוסקה מוצג כנער בן 14 במקום בתור ילד קטן.
הסדרה מציגה גרסה חדשה ודרמטית יותר לסיפורה של הנערה הרובוטית נוקו נוקו. היא מציגה לבטים ודילמות בנוגע ליחסים שבין אדם ומכונה וגם מספרת סיפור עצוב על אהבת נעורים בלתי אפשרית.
איי חביבה

| --- | --- |

 נתונים גאוגרפיים
 מיקום:  הים התיכון 
 קואורדינטות:  35°43′29″N 1°08′00″W﻿ / ﻿35.72472222°N 1.13333333°W﻿ / 35.72472222; -1.13333333
 גובה מרבי:  105 מטר
 נתונים מדיניים
 מדינה:  צרפת, אלג'יריה 
  (למפת אלג'יריה מוגדלת) אלג'יר קונסטנטין אוראן תלמסאן אל-ואד תמנראסת טינדוף מרוקו ספרד תוניסיה לוב ניז'ר מאלי מאוריטניה הים התיכוןאיי חביבה(למפת אלג'יריה רגילה) אלג'יר קונסטנטין אוראן תלמסאן אל-ואד תמנראסת טינדוף מרוקו ספרד תונ. לוב ניז'ר מאלי מאור. הים התיכוןאיי חביבה
 
איי חביבה (באנגלית: The Habibas islands; בערבית: جزر حبيبة) ממוקמים כ-12 ק"מ מהחוף של אלג'יריה צפונית מערבים לעיר הנמל אוראן. האיים מורכבים מאי ראשי עם חוף באורך 1.3 ק"מ אשר מוקף בארכיפלג בשטח כולל של כ-40 קילומטר. הנקודה הכי גבוהה באיי חביבה היא 105 מטר מעל הים. האיים במקור היו הרי געש.
איי חביבה שייכים לעיריית בו זדז'אר במחוז עין תמושנת, אלג'יריה. אין מרכזי אוכלוסייה קבועים באי, אבל יש מזח קטן, מגדלור שנבנה ב-1879 וכמה מבנים קטנים.
בסוף 2006, אמור היה להתחיל פרויקט לשיקום ותחזוקת האי, בגיבוי מימון אלג'יראי וצרפתי. המטרה המוצהרת הייתה לתמוך במערכת האקולוגית המקומית.
איי חביבה יחד עם האי פאלומה, גם הוא לא רחוק מהעיר אוראן באלג'יריה, הם שני אזורים ימיים מוגנים אשר מהווים בית למינים ימיים ויבשתיים אנדמיים ונדירים. איי חביבה מסווגים כ-SPAMI מאז 2005 במסגרת אמנת ברצלונה.
גלריה

איי חביבה
טוריה – איי חביבה
הערות שוליים

↑  "Iles Habibas Marine Nature Reserve".
↑  "Visit Oran | Habibas Island Development". אורכב מ-המקור ב-2013-12-03. נבדק ב-2011-12-09.
↑  Specially Protected Areas of Mediterranean Importance
↑  07/19: Towards better protection of Habibas Islands and Paloma Island in Algeria | Regional Activity Centre for Specially Protected Areas, www.rac-spa.org
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איי חביבה".
מתוקסי

בכימיה (בעיקר כימיה אורגנית), מתוקסי (באנגלית: Methoxy) היא קבוצה פונקציונלית הבנויה מקבוצת מתיל הקשורה לאטום חמצן. נוסחתה הכימית היא  {\ce {R-O-CH3}}.
קבוצת מתוקסי היא חומר מחזר ויכולה להביא לירידה בחומציות של פנול.
במונחון IUPAC מציינת לרוב התחילית "מתוקסי" אתר.
נמל התעופה רומא-צ'אמפינו

נמל התעופה רומא-צ'אמפינו הוא נמל התעופה השני של רומא. צ'אמפינו נקרא על שם האוויראי, טייס ספינות אוויר במלחמת העולם הראשונה, ג'ובאן בטיסטה פסטינה (Giovan Battista Pastine). נמל התעופה הראשי של רומא הוא נמל התעופה לאונרדו דה וינצ'י-פיומיצ'ינו. נמל התעופה רומא - צ'אמפינו נמצא כ-12 ק"מ מרומא, ובסמיכות מיידית לעיר צ'אמפינו. סימנו של הבינלאומי של נמל התעופה הוא האותיות "CIA" בארגון יאט"א, ו-"LIRA" בארגון ICAO. נמל התעופה מצוי גם בשימוש של הצבא האיטלקי.
מקור שם נמל התעופה

ג'ובאן בטיסטה פסטין פיקד על ספינת אוויר במלחמת העולם הראשונה. בתאריך 4 במאי 1916, היה עם ספינתו בשם "M4" במשימת הפצצה ליד העיר גוריציה (מאז סיום מלחמת העולם השנייה, הגבול בין איטליה לסלובניה עובר בסמוך לעיר). הספינה הותקפה על ידי מטוסי בוכנה. למרות שספינת האוויר שלו הייתה כבר פגועה, היא נלחמה והשיבה אש לתוקפים. ספינת האוויר נשרפה כליל וכל אנשי הצוות נספו. ג'ובאן בטיסטה פסטין נחשב לגיבור מלחמה, קיבל מדליית כסף של גבורה ולכן, הוחלט לקרוא על-שמו נמל תעופה בסמוך לבירה רומא.
אקלים

כיוון שמדובר בנמל תעופה, יש חשיבות למשטר הרוחות. בצ'אמפינו נדירים מאד הימים, שבהם מהירות הרוח עולה על 40-50 ק"מ לשעה, מדובר בשברירי ימים בחודשים נובמבר - דצמבר. החודש החם ביותר בצ'אמפינו הוא אוגוסט, עם טמפרטורות ממוצעות של 29.4 בימים ו-19.5 בלילות. החודש הקר ביותר בשנה הוא ינואר, בו ממוצע מידות החום יורד בשעות היום ל-10.7 מעלות צלזיוס ובלילות יורד הממוצע עוד, עד ל-3.1 מעלות. החודשים הלחים ביותר הם נובמבר עד ינואר, בהם הלחות הממוצעת מגיעה ל-78%. החודשים הפחות לחים הם חודשי הקיץ, ובאוגוסט הערכים הנמוכים ביותר, 61% בממוצע. ימי הגשם בשנה מסתכמים ב-67 ימים בממוצע, ופרוסים על-פני כל חודשי השנה, אין חודשים ללא גשם. החודש הגשום ביותר בשנה הוא נובמבר, בו הממוצע מגיע עד 157 מ"מ, והשחון ביותר הנו יולי - 20 מ"מ. ממוצע המשקעים השנתי מסתכם ב-929 מ"מ.
היסטוריה

צ'אמפינו נוסד בשנת 1916, ונחשב לנמל התעופה הוותיק ביותר באיטליה. הוא אחד הפעילים היחידים, מהנמלים שנוסדו באירופה באותה התקופה. צ'אמפינו הוקם, לאחר שאיטליה הצטרפה למלחמת העולם הראשונה. בראשיתו, שימש הנמל למעשה ספינות אוויר בלבד. עד שנת 1947, נשלט הנמל על ידי שלטונות הצבא. בעת מלחמת העולם השנייה, צ'אמפינו הופצץ קשות על ידי מטוסי בעלות הברית. הטיסה האזרחית הראשונה לנמל באפריל 1946 בוצעה על ידי חברה זרה, "קווי תעופה עולמיים" (Trans World Airlines),הייתה זו גם הטיסה המסחרית הראשונה מארצות הברית לאיטליה, שבוצעה לאחר מלחמת העולם השנייה. חברה איטלקית הפעילה את הטיסה הראשונה שלה מצ'אמפינו לטורינו באפריל 1947. עד ל-15 בינואר 1961, היה צ'אמפינו נמל התעופה היחיד ששירת את רומא. באותו המועד נפתח נמל התעופה פיומיצ'ינו לאונרדו דה וינצ'י,.שהפך לנמל התעופה העיקרי. בפברואר 1974, העובר תפעול הנמל לידיי חברת נמלי התעופה של רומא (Aeroporti di Roma S.p.A). ב-1997 הוחל בהליך הפרטת הנמל, שהושלם בשנת 2000.
טרמינלים, נוסעים ושירותים

צ'אמפינו הוא נמל תעופה המופעל באמצעות טרמינל יחיד. הטרמינל מחולק לשני אזורים מופרדים, האחד משמש לנחיתות, והאחר להמראות. בנמל מסלול יחיד להמראות ולנחיתות, ויש מסלול הסעה. אורכו של המסלול מסתכם ב-2,207 מטרים, ורוחבו 47 מטרים. מספר הנוסעים שעברו בצ'אמפינו בשנת 2023 היה 3,884,689, לעומת 3,475,902 בשנה שקדמה לה, גידול של 11.7%. לחודש ספטמבר 2024 תוכננו 2,217 טיסות. צ'אמפינו מספק את השירותים המקובלים בנמלי תעופה בינלאומיים, כגון המרת מטבעות, אחסון, שירותים לתינוקות, למוגבלים ולמבוגרים, דלפק אבדות ומציאות, דלפק מידע, חנויות פטורות ממכס, השכרת רכב, חניוני כלי רכב, מוניות ועוד.
חברות תעופה ויעדים

צ'אמפינו הוא נמל תעופה המיועד לטיסות חסך מסחריות. שתי החברות העיקריות הטסות אליו וממנו (נכון לשנת 2024) ליעדים אירופיים ולצפון אפריקה, הן ויז אייר (Wizz Air) ו-ריינאייר (Ryanair). בנוסף, טסות אל נמל התעופה וממנו מספר חברות איטלקיות, וחברות קטנות ל-46 יעדים פנים איטלקיים. גם הצבא האיטלקי עושה שימוש בצ'אמפינו.
ואלה יעדי הטיסה, בסדר יורד, לפי מספר היעדים למדינה:
| מדינה | מספר היעדים |
| --- | --- |
איטליה: 46
צרפת: 12
בריטניה: 11
פולין: 9
גרמניה: 9
יוון: 7
רומניה: 7
מרוקו: 4
שווייץ: 4
בלגיה: 3
סה"כ: 112
תאונות ותקריות

בתאריך 10 בנובמבר 2008, מטוס בואינג 737-800 שהופעל על ידי חברת ריינאייר (Ryanair) והגיע מפרנקפורט בגרמניה, נתקל בלהקת ציפורים משמעותית. כתוצאה מההיתקלות המטוס ביצע נחיתת חירום, הגיע עד קצה המסלול וצוותי החירום התיזו עליו קצף. בתאונה נפגעו שמונה, מתוך 172 נוסעי המטוס. מתקן גלגלי הנסיעה הראשי ניתק מהמטוס תוך כדי הנחיתה הקשה, גוף המטוס נפגע גם הוא משמעותית. הנוסעים פונו מהמטוס בגרם מדרגות נייד, וגם במגלשה.
תחבורה

צ'אמפינו ממוקם על ויה אפיה (Via Appia) המוביל מלב רומא, לכוון כללי דרום. הוא נמצא בקרבה רבה לכביש הטבעת של רומא הנקרא "גראנדה ראקורדו אנולארה של רומא" (באיטלקית - Grande Raccordo Anulare di Roma - GRA, וגם אוטוסטרדה A90), בסמוך ליציאות מספר 22 ו-23 מכביש הטבעת. הרכבת התחתית של רומא אינה מגיעה עד לנמל צ'אמפינו.
אפשרויות ההגעה אל ו-מנמל התעופה צ'אמפינו הנן:
ברכבת - הרכבת היא רכבת אזורית של חברת הרכבות האיטלקית. חסרונה בכך, שאין לה תחנה בתחומי נמל התעופה צ"אמפינו, אלא בעיר הסמוכה צ'אמפינו. התחנה אומנם אינה רחוקה, אך מחייבת אמצעי תחבורה ממונע, אוטובוס, או מונית.
באוטובוס - חברת האוטובוסים העיקרית היא SitBus. השירות מתחיל מטרמיני (Termini), תחנת הרכבות והאוטובוסים המרכזית של רומא, בשעה 4:30 בבוקר. מצ'אמפינו לכיוון רומא השירות מתחיל ב-07:30 בבוקר ומסתיים ב-23:15 בלילה. גם חברת אטרל (Atral) מספקת שירות אוטובוסים דומה במחיר מופחת, אך בתדירות נמוכה.
מיניבוס - שאטל, היא הדרך המהירה ביותר להגיע אל נמל התעופה, או ממנו לתחנה המרכזית טרמיני ברומא. העלות גבוהה יותר מאוטובוס, או מרכבת.
ניתן כמובן להגיע במונית, ברכב פרטי או ברכב מושכר. יש חניונים מסודרים בתשלום.
ראו גם

נמל התעופה לאונרדו דה וינצ'י-פיומיצ'ינו
רומא
גלריה

הכניסה לטרמינל.
מגדל הפיקוח, וצד חיצוני של הטרמינל.
צ'אמפינו היה בתחילה נמל לספינות אוויר. בתמונה הספינה "נורגה" - NORGE.
נמל התעופה הרוס למחצה, לאחר הפצצה במלחמת העולם ה-2.
נמל התעופה בתצלום מהאוויר.
מראה פנים הטרמינל.